title: Antonov An-124 Ruslan
text: Antonov An-124 Ruslan ye un avión de transporte desembolicau por Antonov. O suyo primer vuelo estió en 1982. Tien quatro motors Progress D-18T , una velocidat maxima de 865 km/h , un alcanz de 3700 km y capacidat de carriar 150.000 kg. S'han construyíu 55 unidatz.
  
  Dica o Boeing 747-8F, l'An-124 estió, entre trenta anyos, l'avión de carga de producción de peso bruto mas pesau d'o mundo y o segundo avión de carga operativo mas pesau, dezaga d'o solenco Antonov An-225 Mriya (un disenyo muit enamplau basau en l'An-124). 
  L'An-124 sigue estando l'avión de transporte militar mas gran en servicio actual.  O disenyador prencipal de l'An-124 (y l'An-225) estió Viktor Tolmachev.
  
  Volau por primera vegada en 1982, a certificación civil s'emitió o 30 d'aviento de 1992. En chulio de 2013, 26 An-124 yeran en servicio comercial con 10 pedius. En agosto de 2014, s'informó que os plans pa reprener a producción conchunta d'o Antonov An-124 heban estau archivaus a causa d'as continas tensions politicas entre Rusia y Ucraína. A sola planta de producción que queda ye a rusa Aviastar-SP en Ulyanovsk. Os diversos operadors de l'An-124 son en conversacions respective a la certificación de aeronavegabilidat contina d'os avions An-124 individuals. O disenyador orichinal de l'An-124 ye responsable de chestionar o proceso de certificación d'os suyos propios productos, pero os conflictos entre Rusia y Ucraína dificultan a chestión d'iste proceso. En 2019, i heba 26 An-124 en servicio comercial.
  
  Entre los conflictos d'a invasión rusa d'Ucraína en la Batalla de l'Aeropuerto de Hostomel lo 27 de Febrero d'o 2022 dos Antonovs matricla UR-82009 y UR-82073 resultoron destruyius dimpués que l'as Fuerzas Armadas de Rusia invadisen y bombardiasen l'aeropuerto.
  
  Referencias 
  
  Avions de transporte
  An-124 Ruslan